༄༅། །ཀྱེ་རྡོ་རྗེའི་ལས་བཞིའི་སྦྱིན་
སྲེག་གི་གསལ་བའི་མེ་ལོང་མཛེས་པར་བྱེད་པའི་ཟུར་རྒྱན་ཞེས་བྱ་བ་བཞུགས། བླ་མ་དང་དཔལ་ཀྱེ་རྡོ་རྗེ་གཉིས་སུ་མེད་པ་ལ་ཕྱག་འཚལ་ལོ། །འདིར་ཀྱེ་རྡོ་རྗེའི་གཞི་བསྙེན་མཐར་ཕྱིན་པས། སྔགས་ཀྱི་ནུས་པ་དབྱུང་བ་དང་གསང་སྔགས་
།བྱང་ཆུབ་ཚི
ལྷག་ཆད་ཁ་འགེངས་པ་སོགས་ཀྱི་ཕྱིར་ལས་བཞིའི་སྦྱིན་སྲེག་བྱ་བའི་སྐབས་ཀྱི་ཉེར་མཁོའི་གསལ་བྱེད་ཀྱི་ཐོ་ཆུང་ལ། འདུག་སྟངས་ནི། དབང་ལ་པདྨའི་སྐྱིལ་ཀྲུང་ཞེས་པ་རྐང་པ་གཉིས་ཀྱི་རྐང་མཐིལ་གཉིས་ཁ་སྤྲད་ནས་ཟླུམ་
སྟབས་ཀྱི་སྐྱིལ་ཀྲུང་བཅའ་བ་ཡིན། འཁྲུལ་འཁོར་ལྟར་ན། པདྨ་རྡོ་རྗེ་སྐྱིལ་ཀྲུང་བོལ་གོང་སྤྲད་ཅེས་པ་ལྟར། བོལ་གོང་ཅུང་ཟད་བསྣོལ་ཙམ་བྱས་ཀྱང་རུང་བར་སྙམ། འདུག་སྟངས་གཞན་རྣམས་ནི་གོ་བར་སླའོ། །བྱང་ཆུབ་
མཆོག་གི་ཕྱག་རྒྱས་དགང་གཟར་བླུགས་གཟར་གཟུང་ཞེས་པ། གཡོན་པའི་ཁུ་ཚུར་གྱི་མཛུབ་མོ་བརྐྱངས་པ་དང་བཅས་པས་དགང་གཟར་གཟུང༌། གཡས་པའི་ཁུ་ཚུར་མཛུབ་མོ་བསྐུམ་ཞིང་བླུགས་གཟར་གཟུང་བ་སྟེ། རིགས་
ལྔའི་སྤྲུལ་བཤད་དུས་ཀྱི་བྱང་ཆུབ་མཆོག་གི་ཕྱག་རྒྱ་དེ་ཡིན་ནོ། །ལས་བཞི་སོ་སོའི་རྫས་བསགས་པའི་སྐབས། ཞི་བའི་ཏིལ་བསགས་དུས་ཀྱི་དམིགས་པ་ནི། རང་གི་སྙིང་གའི་ཧཱུྃ་ལས་ཚེ་ཐོག་མ་མེད་པ་ནས་བསགས་པའི་སྡིག་

(12)
སྒྲིབ་ཀྱི་ངོ་བོ་ཀཾ་ཡིག་ནག་པོའི་རྣམ་པ་གྲངས་མེད་པར་ཆད། མདུན་གྱི་ཏིལ་ལ་ཐིམ་པར་བསམས་ལ། ལག་པ་གཡས་པའི་མཐེབ་མཛུབ་ཀྱི་གོང་ཙམ་དུ་ཧཱུྃ་དཀར་པོ་བསམས་ལ། དེ་ལས་བདུད་རྩིའི་རྒྱུན་བབ་པ་ཏིལ་ལ་ཐིམ་
པས། ཏིལ་བདུད་རྩིའི་རང་བཞིན་དུ་གྱུར་པ་ལྷའི་ཞལ་དུ་ཕུལ་བས་བདག་དང་སེམས་ཅན་ཐམས་ཅད་ཀྱི་ཞི་བའི་ལས་མཛད་ཅིང་སྦྱང་བར་བསམ་པ་འདི། མི་འཁྲུགས་པའི་སྦྱིན་སྲེག་སྐབས་སོགས་ནས་འབྱུང་བ་སྟེ་ཐམས་ཅད་ལ་
དམིགས་པ་དེ་ལྟར་དུ་བྱེད་སྲོལ་མཆིས། གལ་ཏེ་སྦྱིན་བདག་གི་ཆེད་དུ་ཡིན་ན། བདག་དང་སྦྱིན་བདག་གི་སྡིག་སྒྲིབ་དང་བར་དུ་གཅོད་པ་ཐམས་ཅད་ཀཾ་ཡིག་ནག་པོའི་རྣམ་པར་བསྟིམ་པ་དང་སྤེལ་ཚིག་ཅུང་ཟད་བསྒྱུར་བ་རྣམས་
མིན་པ་གཞན་འདྲའོ།
།རྒྱས་པ་ལ་ཟས་མཆོག་ཕུལ་བས་ལྷ་ཐམས་ཅད་དགྱེས་ཤིང་ཚིམ་པས་བདག་དང་སེམས་ཅན་ཐམས་ཅད་ཀྱི་ཚེ་དང་བསོད་ནམས་དཔལ་འབྱོར་ཕྲིན་ལས་ལ་སོགས་པ་རྒྱས་པའི་ཕྲིན་ལས་མཛད་པར་ཚེ
བསམ། དབང་ལ་མེ་ཏོག་དམར་པོའམ་འབྲས་དམར་ཕུལ་བས་ལྷ་རྣམས་དགྱེས་པས་བདག་གི་དབང་དུ་འདུས་ནས། སེམས་ཅན་ཐམས་ཅད་བདག་གི་དབང་དུ་འདུ་བའི་ཕྲིན་ལས་མཛད་པར་བསམ། དྲག་པོ་ལ་རྫས་དུག་སྣ་ཤ་
དང་བཅས་པ་ཕུལ་བས་ལྷ་ཐམས་ཅད་མཐུ་སྟོབས་དང་གཟི་བརྗིད་ཕུན་སུམ་ཚོགས་པ་དང་ལྡན་པར་གྱུར་ནས། བསྟན་པ་ལ་འཚེ་བ་དང་རང་ཉིད་བྱང་ཆུབ་སྒྲུབ་པ་ལ་བར་དུ་གཅོང་པའི་བགེགས་ཐམས་ཅད་བསྒྲལ་བའི་ཕྲིན་ལས་

আ
།མཛད་པར་བསམ། མེ་ལྷ་ལ་སྲེག་རྫས་གང་འབུལ་ཡང་། ཐོག་མར། ཨོཾ་ཨགྣ་ཡེ་སྭཱ་ཧཱ། ཞེས་པའི་རང་སྔགས་ལན་གསུམ་ཙམ་སྔོན་དུ་འགྲོ་བས་བྱིན་རླབས་བྱས་ནས་རྫས་སྔགས་སོ་སོ་ལ་
གྲངས་བཟུང་དགོས། འདས་པའི་མེ་ལྷ་ལའང་སྙིང་པོའི་བསྙེན་པ་སྔོན་དུ་སོང་ནའང༌། རྫས་ཐམས་ཅད་ཀྱི་སྔོན་དུ་སྙིང་པོའི་བྱིན་རླབས་ལན་གསུམ་མམ་ལྔ་གང་རུང་བྱས་ནས། རྫས་སྔགས་སོ་སོས་འབུལ་བ་ལས། དེ་གཉིས་
འདམ་ཀ་ཅན་དུ་དཀྱུས་སུ་མ་གསུངས་པས་རྫས་སྔགས་སོ་སོའི་རྫས་འབུལ་བ་དང་རྫས་ཀྱི་གཙོ་བོ་ཏིལ་བསགས་པའང་སརྦ་པཱ་པཾ་གྱིས་གྲངས་བསག དེ་བཞིན་དུ་རྒྱས་པའི་ཟས་མཆོག་སོགས་ལའང་ཐོག་མར་སྙིང་པོས་བྱིན་རླབས་
བྱ་བ་ཙམ་མ་གཏོགས། སརྦ་སཾ་པ་དེ་སོགས་ཀྱིས་བསག གལ་ཏེ་སྙིང་པོ་ལའང་བསྙེན་པ་སོང་བ་ཡིན་ན། ཏིལ་ལ་སོགས་པའི་ཁྱད་པར་གྱི་རྫས་འདི་དག་སྙིང་པོས་བསགས་ཀྱང་ཆོག་པར་སེམས་ཏེ་ད་དུང་དཔྱད་པར་ ད་པར་ ཚེ
བྱའོ། །དྲག་པོ་ལ་སྙིང་པོའི་མཐར། ཨྃ་མཱ་ར་མཱ་ར་ཀཱི་ལ་ཀཱི་ལ་ཡ་སརྦ་ཤ་ཧཱུྃ་ནཱ་ཤ་ཡ་ཧཱུྃ་ཕཊ། ཅེས་པ་སྦྲེལ་ནས་བསགས་ནའང་ལེགས་སྙམ། དེ་མིན་མཱ་ར་སོགས་རྐྱང་པས་ཀྱང་ཆོག་པ་དཀྱུས་ནས་བཤད་པ་ལྟར་རོ། །དེའི་
ཚེ་སྤེལ་ཚིག རྡོ་རྗེ་སློབ་དཔོན་ལ་ཐོ་འཚམས་ཤིང༌། སངས་རྒྱས་ཀྱི་བསྟན་པ་སྤྱི་དང༌། བདག་སོགས་བྱང་ཆུབ་སྒྲུབ་པ་ལ་བར་ཆད་བྱེད་པའི་གནོད་བྱེད་དམ་ཉམས་སྡིག་ཅན་ཐམས་ཅད་མཱ་ར་ཡ་ཕཊ་ཅེས་སམ། འདོད་གསོལ་
ཉེར་དྲུག་

གྱི་ཚེ་ཚར་གཅད་པར་མཛད་དུ་གསོལ་ཞེས་བརྗོད། ལས་བཞི་ཀའི་འདས་པའི་མེ་ལྷའི་མཇུག་གི མགོན་པོ་ཐུགས་རྗེ་ཆེན་པོ་དང་ལྡན་པ་སོགས་ལས་སོ་སོའི་འདོད་གསོལ་བྱས་པའི་རྗེས་སུ། དྲིལ་གསིལ་དང༌། ཀོལླ་ཨི་རེཊཋི་
སོགས་རྡོ་རྗེའི་གླུ་བཀྲ་ཤིས་སྨོན་ལམ་དང་བཅས་པ་བྱ་བ་འདི་མ་ཆད་པ་གལ་ཆེའོ། །སྤེལ་ཚིག་སྦྱིན་བདག་ལ་སོགས་པའི་ཆེད་དུ་དཔེར་བརྗོད་ན། ཞི་བ་ལ། བདག་དང་སྦྱིན་བདག་གིས་གཙོར་བྱས་པའི་སེམས་ཅན་ཐམས་ཅད་
%ཀྱི་སྡིག་སྒྲིབ་དང་ནད་གདོན་བགེགས་དང་བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ་ཞེས་དང༌། རྒྱས་པ་ལ། སངས་རྒྱས་བསྟན་པའི་བཤད་སྒྲུབ། བདག་དང་སྦྱིན་བདག་གིས་གཙོར་བྱས་པའི་སེམས་ཅན་ཐམས་ཅད་ཀྱི་ཚེ་དང་
བསོད་ནམས་དཔལ་འབྱོར་ཡོན་ཏན་ཕྲིན་ལས་ཐམས་ཅད་པུཥྤ་ཀུ་རུ་སྭཱ་ཧཱ་ཞེས་དང་། དབང་ལ། བདག་དང་སྦྱིན་པའི་བདག་པོས་སྟོབས་ལྡན་འབྱོར་ལྡན་ལ་སོགས་པའི་སྐྱེ་འགྲོ་ཐམས་ཅད་དབང་དུ་འདུ་བར་ཝ་ཤཾ་ཀུ་རུ་སྭཱ་ཧཱ་
ཞེས་དང༌། དྲག་པོ་ལ། བསྟན་པའི་སྤྱི་དགྲ། བླ་མའི་སྐུ་དགྲ། བདག་དང་སྦྱིན་པའི་བདག་པོ་ལ་གནོད་ཅིང་འཚེ་བར་བྱེད་པའི་དགྲ་བགེགས་ཐམས་ཅད་མཱ་ར་ཡ་ཕཊ་ཅེས་པ་ལྟ་བུས་མཚོན་ཏེ། སྐབས་སུ་གང་བབ་ཀྱི་སྦྱོར་
ཚུལ་ཤེས་པར་བྱའོ། །ཞེས་པ་ཀྱེ་རྡོ་རྗེའི་ལས་བཞིའི་སྦྱིན་སྲེག་གི་གསལ་བའི་མེ་ལོང་མཛེས་པར་བྱེད་པའི་ཟུར་རྒྱན་ཞེས་བྱ་བ་འདིའང་། ཉེ་བའི་འཁོར་ལྷུན་གྲུབ་ཕུན་ཚོགས་པས། བསྙེན་པའི་ཁ་སྐོང་སྦྱིན་སྲེག་བླུགས་སྐབས་
588

আ
།སུ་བནྡེ་ཚུལ་རིན་གྱིས་འཕྲལ་དུ་བྲིས་པའོ།།